Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, περί της εφαρμογής προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πρόγραμμα MEDIA-Κατάρτιση είχε εγκριθεί με την απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου της 19ης Ιανουαρίου 2001 για τη χρονική περίοδο από 1ης Ιανουαρίου 2001 έως την 31η Δεκεμβρίου 2005, με προϋπολογισμό 50 εκατ. ευρώ.

Το πρόγραμμα είναι αποτέλεσμα πρότασης που υπέβαλε η Ευρωπαϊκή Επιτροπή βάσει του άρθρου 150 παράγραφος 4, με σκοπό να συνεχιστεί η κοινοτική δράση στον τομέα αυτόν. Η Επιτροπή αρχικά είχε υλοποιήσει ένα "πρόγραμμα δράσης για την προώθηση της ανάπτυξης της ευρωπαϊκής βιομηχανίας οπτικοακουστικών μέσων (MEDIA) (1991-1995)", το οποίο είχε εγκριθεί με την απόφαση 90/685/ΕΟΚ του Συμβουλίου, και περιελάμβανε, ιδίως, την υποστήριξη δραστηριοτήτων κατάρτισης για τη βελτίωση των επαγγελματικών προσόντων των ατόμων που εργάζονται στην ευρωπαϊκή βιομηχανία οπτικοακουστικών προγραμμάτων. Κατόπιν ακολούθησε το πρόγραμμα MEDIA II (1996-2000), το οποίο εγκρίθηκε με την απόφαση 95/563/ΕΚ του Συμβουλίου και την απόφαση 95/564/ΕΚ του Συμβουλίου, και το οποίο επιβεβαίωσε την στρατηγική της Κοινότητας για την ανάπτυξη και την ενίσχυση της ευρωπαϊκής οπτικοακουστικής βιομηχανίας.

Η πρόταση MEDIA-Κατάρτιση αποσκοπούσε στην επίτευξη των ακόλουθων στόχων, οι οποίοι βασίζονται στους στόχους της Συνθήκης ΕΚ:

Να ικανοποιηθούν οι ανάγκες της βιομηχανίας και να προωθηθεί η ανταγωνιστικότητα μέσω της βελτίωσης της συνεχούς επαγγελματικής κατάρτισης των επαγγελματιών στον οπτικοακουστικό τομέα, με στόχο να αποκτήσουν την απαιτούμενη τεχνογνωσία και τις απαραίτητες δεξιότητες για τη δημιουργία ανταγωνιστικών προϊόντων τόσο στην ευρωπαϊκή όσο και σε άλλες αγορές, ιδίως στα πεδία:

- της εφαρμογής των νέων, και ιδιαίτερα των ψηφιακών, τεχνολογιών για την παραγωγή και τη διανομή οπτικοακουστικών προγραμμάτων με υψηλή εμπορική και καλλιτεχνική προστιθέμενη αξία. της οικονομικής, χρηματοδοτικής και εμπορικής διαχείρισης, συμπεριλαμβανομένου του νομικού πλαισίου και των τεχνικών για τη χρηματοδότηση, την παραγωγή και τη διανομή οπτικοακουστικών προγραμμάτων.

- των τεχνικών συγγραφής σεναρίων και αφήγησης συμπεριλαμβανομένων των τεχνικών για την ανάπτυξη νέων τύπων οπτικοακουστικών προγραμμάτων.

Να ενθαρρυνθεί η συνεργασία και η ανταλλαγή τεχνογνωσίας και ορθής πρακτικής μέσω της δημιουργίας δικτύων μεταξύ των εταίρων που είναι αρμόδιοι για την κατάρτιση, δηλαδή των ιδρυμάτων κατάρτισης, του επαγγελματικού τομέα και των επιχειρήσεων, καθώς και μέσω της ανάπτυξης της κατάρτισης για τους εκπαιδευτές.

Το πρόγραμμα MEDIA-Κατάρτιση σκοπό έχει να προσφέρει στους επαγγελματίες της ευρωπαϊκής βιομηχανίας οπτικοακουστικών προγραμμάτων, κυρίως μέσω της συνεχούς επαγγελματικής κατάρτισης, τις απαραίτητες δεξιότητες που θα τους επιτρέψουν να επωφεληθούν πλήρως της ευρωπαϊκής και διεθνούς διάστασης της αγοράς και της χρήσης των νέων τεχνολογιών. Το πρόγραμμα υπάρχει από το 1991. Κατά τη διάρκεια της περιόδου αυτής, το πρόγραμμα υποστήριξε πολυάριθμα σχέδια, τα οποία είχαν θετικό αντίκτυπο στον ευρωπαϊκό οπτικοακουστικό τομέα όσον αφορά την απασχόληση, παρέχοντας επαγγελματικές δεξιότητες που επιτρέπουν στους επαγγελματίες να επωφεληθούν πλήρως της ευρωπαϊκής και διεθνούς διάστασης της αγοράς των οπτικοακουστικών προγραμμάτων.

Το πρόγραμμα αυτό πλησιάζει στη λήξη του σε μια εποχή που θα σημειωθούν σημαντικές αλλαγές όσον αφορά τη μελλοντική δομή και λειτουργία της Ευρωπαϊκής Ένωσης. Διάφορα σημαντικά στοιχεία είναι βέβαιο ότι θα επιφέρουν αλλαγές στην κοινοτική δράση στον τομέα αυτόν: η Ευρωπαϊκή Ένωση θα υποδεχτεί δέκα νέα κράτη μέλη, η Διακυβερνητική Διάσκεψη θα αποφέρει αποτελέσματα που θα βασίζονται στη Συνέλευση για το μέλλον της Ευρώπης, θα γίνουν εκλογές για το Ευρωπαϊκό Κοινοβούλιο και θα διοριστεί νέα Ευρωπαϊκή Επιτροπή. Είναι σαφές ότι από τις αλλαγές αυτές θα επηρεαστεί και ο ευρωπαϊκός οπτικοακουστικός τομέας και το πρόγραμμα θα πρέπει να προσαρμοστεί στις αλλαγές αυτές. Ωστόσο, δεν είναι δυνατόν σήμερα να προβλεφθεί με ακρίβεια το εύρος και η μορφή των μελλοντικών αυτών τροποποιήσεων.

Παρ' όλ' αυτά όμως έχει ουσιαστική σημασία να εξασφαλιστεί η συνέχεια της κοινοτικής υποστήριξης στον τομέα και να αποφευχθεί οποιαδήποτε διακοπή των μηχανισμών αυτών για την υποστήριξη των στόχων της Κοινότητας που ορίζονται στη Συνθήκη. Επιπλέον, στις δράσεις αυτές συμμετέχει μεγάλος αριθμός επαγγελματιών του ευρωπαϊκού οπτικοακουστικού τομέα. Λόγω των περιστάσεων αυτών, η Ευρωπαϊκή Επιτροπή προτείνει το υπάρχον πρόγραμμα να παραταθεί αμετάβλητο έως το 2006.

Είναι αναγκαίο να εξασφαλιστεί μια νομική βάση για να γίνει δυνατή η κατά ένα έτος παράταση του προγράμματος. Ταυτόχρονα, η Επιτροπή θα συνεχίσει να διερευνά όλες τις υπάρχουσες δυνατότητες δράσης στο πεδίο αυτό, μέσω προπαρασκευαστικών πράξεων, όπως η πρωτοβουλία i2i οπτικοακουστικός τομέας "ανάπτυξη και οπτικοακουστικός τομέας", και μέσω μελετών για τον προσδιορισμό των μορφών κατάρτισης που είναι αναγκαίες για τον τομέα.

Η προσέγγιση αυτή θα δώσει τη δυνατότητα στην Επιτροπή να προετοιμάσει, βάσει της αποκτηθείσας επίγνωσης, καθώς και των αποτελεσμάτων της ενδιάμεσης αξιολόγησης που προβλέπεται στο άρθρο 9 της απόφασης για τη θέσπιση του προγράμματος και των αποτελεσμάτων της δημόσιας διαβούλευσης, μια πρόταση για ένα νέο πρόγραμμα κοινοτικής υποστήριξης του οπτικοακουστικού τομέα.

Η Ευρωπαϊκή Επιτροπή σκοπεύει να υποβάλει πρόταση για θέσπιση ενός νέου προγράμματος της Ευρωπαϊκής Κοινότητας για την υποστήριξη του ευρωπαϊκού οπτικοακουστικού τομέα, πριν από το τέλος του 2003. Το πρόγραμμα αυτό θα ξεκινήσει το 2007. Παρ' ότι είναι σαφές πως τα άλλα ευρωπαϊκά θεσμικά όργανα και οι ενδιαφερόμενοι φορείς θεωρούν ότι τα προγράμματα MEDIA είναι επιτυχημένα, η Ευρωπαϊκή Επιτροπή σκοπεύει να βελτιώσει ακόμη περισσότερο τη δράση της στο πεδίο αυτό.

Επομένως η Ευρωπαϊκή Επιτροπή προτείνει:

- την παράταση του προγράμματος MEDIA-Κατάρτιση για το 2006.

- την προσαρμογή του συνολικού προϋπολογισμού του προγράμματος MEDIA-Κατάρτιση όπως παρατείνεται σε 57,40 εκατ. ευρώ.

2003/0064 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, περί της εφαρμογής προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 150 παράγραφος 4,

την πρόταση της Επιτροπής [1],

[1] ΕΕ C [...], [...], σ. [...].

τη γνώμη της Οικονομικής και Κοινωνικής Επιτροπής [2],

[2] ΕΕ C [...], [...], σ. [...].

τη γνώμη της Επιτροπής των Περιφερειών [3],

[3] ΕΕ C [...], [...], σ. [...].

αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης [4],

[4] ΕΕ C [...], [...], σ. [...].

Εκτιμώντας τα εξής:

(1) Το Συμβούλιο και το Ευρωπαϊκό Κοινοβούλιο με την απόφαση αριθ. 163/2001/ΕΚ θέσπισαν το πρόγραμμα MEDIA-Κατάρτιση, ένα πρόγραμμα κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων, για την περίοδο από 1ης Ιανουαρίου 2001 έως την 31η Δεκεμβρίου 2005.

(2) Είναι σημαντικό να εξασφαλιστεί η συνέχεια της κοινοτικής πολιτικής για την υποστήριξη του ευρωπαϊκού οπτικοακουστικού τομέα λόγω των στόχων που ακολουθεί η Κοινότητα σύμφωνα με το άρθρο 150 της Συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 163/2001/ΕΚ τροποποιείται ως εξής:

(1) Στο άρθρο 1, η ημερομηνία 31 Δεκεμβρίου 2005 αντικαθίσταται από την ημερομηνία 31 Δεκεμβρίου 2006.

(2) Στο άρθρο 4 παράγραφος 5, το χρηματοδοτικό πλαίσιο που έχει οριστεί σε 50 εκατ. ευρώ αντικαθίσταται από το ποσό των 57,40 εκατ. ευρώ.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: Πολιτισμός - Βιομηχανική πολιτική

Δραστηριότητα(-ες): Υποστήριξη του οπτικοακουστικού τομέα

Ονομασία της δράσης: ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποίησης της απόφασης αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001, περί της εφαρμογής προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005)

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

B3-2011 MEDIA-Κατάρτιση (15.05.01.02)

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B):

7,400 EUR εκατ. για πιστώσεις αναλήψεων υποχρεώσεων

Το ποσό αυτό αντιπροσωπεύει τις δημοσιονομικές επιπτώσεις της πρότασης για την παράταση του προγράμματος, το οποίο πρόκειται να λήξει στις 31 Δεκεμβρίου 2005, για ένα ακόμη έτος, το 2006.

Το ποσό αυτό αφορά την ΕΕ των 25. Ένα ποσό που απορρέει από τον αντίκτυπο της διεύρενσης το 2004 θα προστεθεί στην επιχορήγηση του προγράμματος όπως αυτή τροποποιήται με την παρούσα προτεινόμενη παράταση.

2.2. Περίοδος εφαρμογής:

1η Ιανουαρίου 2006 - 31η Δεκεμβρίου 2006

2.3. Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και Διοικητική Βοήθεια (ΤΔΒ) και Δαπάνες Στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας(πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον δημοσιονομικό προγραμματισμό και με τις Δημοσιονομικές Προοπτικές

[X] Πρόταση συμβατή με τον ισχύοντα δημοσιονομικό προγραμματισμό.

2.5. Δημοσιονομικές επιπτώσεις επί των εσόδων [5]:

[5] Για περισσότερες πληροφορίες, βλέπε το χωριστό έγγραφο γενικών κατευθύνσεων.

[X] Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 251 της Συνθήκης ΕΚ

Άρθρο 150 της Συνθήκης ΕΚ

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης [6]

[6] Για περισσότερες πληροφορίες, βλέπε το χωριστό έγγραφο γενικών κατευθύνσεων.

5.1.1. Επιδιωκόμενοι στόχοι

Στόχος της παράτασης είναι να εξασφαλιστεί η συνέχεια του προγράμματος MEDIA-Κατάρτιση για την υποστήριξη της ευρωπαϊκής βιομηχανίας του οπτικοακουστικού τομέα για το έτος 2006. Το παρόν πρόγραμμα θα λήξει στις 31 Δεκεμβρίου 2005. Η παράταση κρίνεται αναγκαία για να εξασφαλιστεί η συνέχεια της κοινοτικής δράσης κατά τη μεταβατική περίοδο, η οποία θα χαρακτηριστεί από πολύ σημαντικές θεσμικές αλλαγές (διεύρυνση της Ένωσης, νέο Ευρωπαϊκό Κοινοβούλιο και νέα Επιτροπή). Επιπλέον η παράταση θα δώσει τη δυνατότητα στο πρόγραμμα MEDIA να ανταποκριθεί στις χρηματοοικονομικές προοπτικές που έχουν καθοριστεί έως το 2006.

Η παρούσα αίτηση παράτασης δεν περιλαμβάνει καμία τροπολογία της απόφασης αριθ. 163/2001/ΕΚ του Συμβουλίου της 19ης Ιανουαρίου 2001, εκτός από την παράταση της διάρκειας του προγράμματος. Κατά συνέπεια θα διατεθεί κονδύλιο του προϋπολογισμού για ένα ακόμη έτος.

Στόχος της απόφασης θα παραμείνει η υποστήριξη της ευρωπαϊκής βιομηχανίας οπτικοακουστικών μέσων διά της βελτίωσης τής ανταγωνιστικότητάς της. Επίκεντρο του προγράμματος MEDIA-Κατάρτιση είναι η παροχή συστημάτων κατάρτισης για τους επαγγελματίες του οπτικοακουστικού τομέα ανάλογα με τις δημιουργικές ικανότητες και τις εμπορικές δεξιότητες που απαιτούνται για την ολοκλήρωση της παραγωγικής διαδικασίας. Έχει δοθεί προτεραιότητα στη χρήση των νέων τεχνολογιών στην οπτικοακουστική παραγωγή και στην ενίσχυση της διακρατικής συνεργασίας στην Ευρώπη.

5.1.2. Μέτρα σχετικά με την εκ των προτέρων (ex ante) αξιολόγηση

Το πρόγραμμα MEDIA-Κατάρτιση δημιουργήθηκε με βάση τα επιτεύγματα των προγραμμάτων MEDIA Ι και ΙΙ. Τα προγράμματα αυτά απετέλεσαν αντικείμενο αναλυτικών αξιολογήσεων, οι οποίες συνέβαλαν στη σχεδίαση της συνέχειάς τους με το πρόγραμμα MEDIA-Κατάρτιση. Η εκ των προτέρων αξιολόγηση που πραγματοποίησαν οι υπηρεσίες της Επιτροπής επιβεβαίωσε εκ νέου την ανάγκη για την ύπαρξη ενός ειδικού προγράμματος κατάρτισης για τη βελτίωση της ανταγωνιστικότητας της ευρωπαϊκής βιομηχανίας των οπτικοακουστικών μέσων. Κατέδειξε επίσης την ανάγκη να αποτελέσει επίκεντρό του η χρήση των νέων τεχνολογιών για την παραγωγή και τη διανομή και προέβαλε τα πλεονεκτήματα όσον αφορά την ανάγκη να παγιωθούν τα ευρωπαϊκά δίκτυα των ιδρυμάτων κατάρτισης. Τέλος, προσδιόρισε μέσω των δράσεων κατάρτισης έναν τρόπο για τον περιορισμό των ανισορροπιών της παραγωγικής ικανότητας στην Ευρώπη και για το λόγο αυτό υποστηρίζει ιδιαίτερα τα προγράμματα κατάρτισης στις χώρες με λιγότερο ανεπτυγμένη οπτικοακουστική βιομηχανία.

5.1.3. Μέτρα μετά την εκ των υστέρων (ex post) αξιολόγηση

Οι υπηρεσίες της Επιτροπής ξεκινούν τώρα με τη βοήθεια ενός ανεξάρτητου συμβούλου ενδιάμεση αξιολόγηση του προγράμματος MEDIA-Κατάρτιση. Όπως αναφέρεται στην απόφαση, τα πορίσματα της αξιολόγησης μπορούν να δικαιολογήσουν μια προσαρμογή του προγράμματος με σκοπό τη βελτίωση της αποτελεσματικότητας του. Η Επιτροπή θα ενημερώσει όλους τους ενδιαφερόμενους οργανισμούς σχετικά με το αποτέλεσμα της αξιολόγησης με τη μορφή επίσημης ανακοίνωσης.

5.2. Σχεδιαζόμενες δράσεις και λεπτομέρειες εφαρμογής της δημοσιονομικής παρέμβασης

Η παράταση του προγράμματος MEDIA-Κατάρτιση δεν περιλαμβάνει τροποποιήσεις στη δομή του προγράμματος. Θα εξακολουθήσει να υποστηρίζει ιδρύματα που διοργανώνουν και διαχειρίζονται σχέδια κατάρτισης στην Ευρώπη. Στην κατάρτιση που υποστηρίζεται πρέπει να συμμετέχουν όλοι οι συντελεστές της παραγωγικής διαδικασίας, συμπεριλαμβανομένων των σκηνοθετών, των παραγωγών, των σεναριογράφων, και θα υποστηρίζεται επίσης η μεταξύ τους συνεργασία. Ο στόχος θα είναι η ενίσχυση των καλλιτεχνικών και εμπορικών τους δεξιοτήτων. Τα ιδρύματα κατάρτισης θα αποτελέσουν επίσης αντικείμενο της δράσης κατάρτισης για να εξασφαλιστεί η σωστή ανταλλαγή «τεχνογνωσίας».

Ο δικαιούχος θα λάβει οικονομική υποστήριξη από την Επιτροπή που θα καλύπτει έως και το πενήντα τοις εκατό του συνολικού προϋπολογισμού των σχεδίων. Η οικονομική υποστήριξη θα δοθεί με τη μορφή επιδοτήσεων και μπορεί να καλύψει επίσης τις δαπάνες που συνδέονται με τη συμμετοχή στα συστήματα κατάρτισης για τους συμμετέχοντες από άλλες ευρωπαϊκές χώρες εκτός από εκείνη που διοργανώνει την κατάρτιση. Μόνο σε εξαιρετικές περιπτώσεις η συμμετοχή της Κοινότητας είναι δυνατόν να καλύψει έως και το εξήντα τοις εκατό του συνολικού προϋπολογισμού ενός σχεδίου.

5.3. Λεπτομέρειες εφαρμογής

Ο μηχανισμός εφαρμογής θα τηρήσει το γενικό κανονισμό των κοινοτικών δράσεων.

Περιλαμβάνει επιδοτήσεις, δάνεια και συγχρηματοδότηση, με βάση λεπτομερή χρηματοοικονομικά αιτήματα. Η Κοινότητα χρηματοδοτεί πλήρως υπηρεσίες όπως η οργάνωση ομάδων εμπειρογνωμόνων, οι μελέτες αγοράς, η αξιολόγηση σχεδίων και η τεχνική βοήθεια. Η χρηματοδότηση θα χορηγηθεί κατόπιν προσκλήσεων υποβολής προσφορών και προσκλήσεων υποβολής προτάσεων.

Η διαχείριση του προγράμματος MEDIA Plus γίνεται σε κεντρικό επίπεδο από τις υπηρεσίες της Επιτροπής. Ένα γραφείο τεχνικής βοήθειας που βρίσκεται στις Βρυξέλλες βοηθά τις υπηρεσίες της Επιτροπής σε θέματα διαχείρισης. Το γραφείο αυτό χρηματοδοτείται από τη γραμμή του προϋπολογισμού Β3-2010A (15.01.04.08) (η οποία καλύπτει τόσο το MEDIA Plus όσο και το MEDIA-Κατάρτιση). Σε εθνικό επίπεδο και σε συνεργασία με τις εθνικές αρχές, τα γραφεία MEDIA εξασφαλίζουν την επικοινωνία με τους δικαιούχους του προγράμματος. Πρέπει να σημειωθεί ότι έχει ξεκινήσει μια μελέτη για να εξεταστεί η δυνατότητα αντικατάστασης τού υπάρχοντος γραφείου τεχνικής βοήθειας από μια εκτελεστική υπηρεσία.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1. Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [7]

[7] Για περισσότερες πληροφορίες, βλέπε το χωριστό έγγραφο γενικών κατευθύνσεων.

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

Εάν απαιτείται, να επεξηγηθεί ο τρόπος υπολογισμού.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Οι υπάλληλοι που διαχειρίζονται σήμερα την εφαρμογή των προγραμμάτων που ήδη υπάρχουν (MEDIA Plus και MEDIA-Κατάρτιση) θα διαχειρίζονται και την παράταση του προγράμματος MEDIA-Κατάρτιση. Λεπτομερής ανάλυση υπάρχει στο δημοσιονομικό δελτίο που αφορά την παράταση του προγράμματος MEDIA Plus.

7.2. Συνολικές δημοσιονομικές επιπτώσεις των ανθρώπινων πόρων

7.3. Άλλες δαπάνες διοικητικής λειτουργίας που απορρέουν από τη δράση

Πρέπει να σημειωθεί ότι οι δαπάνες διοικητικής λειτουργίας για το πρόγραμμα MEDIA-Κατάρτιση καλύπτονται από εκείνες του προγράμματος MEDIA Plus.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Όσον αφορά την εφαρμογή του προγράμματος, η παράταση θα πραγματοποιηθεί βάσει του συστήματος που έχει δημιουργηθεί για το πρόγραμμα MEDIA-Κατάρτιση. Το σύστημα αυτό περιλαμβάνει τη συμμετοχή των επιτροπών επιλογής για τις διάφορες προσκλήσεις υποβολής προτάσεων, την παρακολούθηση των συμβάσεων υπηρεσιών που βρίσκονται σε εξέλιξη και το χρηματοοικονομικό έλεγχο όλων των συναλλαγών.

8.2. Λεπτομέρειες πραγματοποίησης και περιοδικότητα της προβλεπόμενης αξιολόγησης

Οι υπηρεσίες της Επιτροπής έχουν ξεκινήσει, με τη βοήθεια ενός ανεξάρτητου συμβούλου, την ενδιάμεση αξιολόγηση του προγράμματος MEDIA-Κατάρτιση. Τα αποτελέσματα της αξιολόγησης αυτής θα συμβάλουν στο να διορθωθούν, εάν χρειαστεί, οι τυχόν ελλείψεις στην εφαρμογή και στη διάρθρωση του τρέχοντος προγράμματος. Μετά τη λήξη του προγράμματος MEDIA-Κατάρτιση ένας ανεξάρτητος αξιολογητής θα πραγματοποιήσει αξιολόγηση των επιπτώσεων του προγράμματος. Τα αποτελέσματα τής εκ των υστέρων αξιολόγησης θα διαβιβαστούν στο Κοινοβούλιο, στο Συμβούλιο, στην Επιτροπή των Περιφερειών και στην Ευρωπαϊκή Οικονομική και Κοινωνική Επιτροπή.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Όλες οι συμβάσεις, συμφωνίες και νόμιμες δεσμεύσεις που υπογράφονται μεταξύ της Επιτροπής και των δικαιούχων δυνάμει του προγράμματος, προβλέπουν τη δυνατότητα ελέγχου στους χώρους του δικαιούχου από τις υπηρεσίες της Επιτροπής ή από το Ελεγκτικό Συνέδριο, καθώς και τη δυνατότητα να ζητηθούν από τους δικαιούχους όλα τα σχετικά έγγραφα και στοιχεία που αφορούν τις δαπάνες οι οποίες συνδέονται με τις συμβάσεις, τις συμφωνίες ή τις νόμιμες αυτές δεσμεύσεις έως και 5 έτη μετά την περίοδο της σύμβασης. Οι δικαιούχοι είναι υποχρεωμένοι να παρέχουν εκθέσεις και χρηματοοικονομικούς λογαριασμούς, οι οποίοι αναλύονται ως προς την επιλεξιμότητα των δαπανών και το περιεχόμενο, σύμφωνα με τους κανόνες για τις κοινοτικές χρηματοδοτήσεις και λαμβάνοντας υπόψη τις συμβατικές υποχρεώσεις, τις οικονομικές αρχές και τη χρηστή χρηματοοικονομική διαχείριση.